**MAVZU: MASHG‘ULOT. MEVA VA REZAVOR MEVA EKINLARI APROBATSIYASINI O‘RGANISH**

Darsning maqsadi: urug‘li meva ekinlari ko‘chatlari misolida

navni aprobatsiya qilish va navning xarakterlovchi belgilarini yozish

tartibi bilan tanishish.

Mashg‘uIot uchun kerakli jihozlar: urug‘li va danakli meva

ekinlarining ko‘chatlari, barglari namunalari, aprobatsiya to ‘g‘risidagi jadvallar, rasmlar.

Asosiy tushunchalar: seleksion paykallarda aprobatsiya o‘tkazish

tartibi. Aprobatsiya o‘tkazishda e’tiborga olinadigan belgilar, jumladan,

ko‘chatlarning o‘sish kuchi, ko‘chatlarning bir xilligi, asosiy poyaning qiyshiqligi, shox-shabba shakli, shoxlanish intensivligi, novda, barg, bargchalar, kurtaklar bo‘yicha navlarning farqlanuvchi belgilari.

Meva va rezavor meva ekinlari ko‘chatlarining aprobatsiyasida

ular quyidagi belgilari bo‘yicha baholanadi:

Ko‘chatlarning o‘sish kuchi bir xil payvandtagga ega bo‘lgan

rayonlashgan boshqa navga nisbatan (bir xil agrotexnika sharoitida

yetishtirilgan) aniqlab, ballarda belgilanadi.

Ko‘chatlarning bir xilligi — balandligi, rivojlanish darajasi va

xarakteriga qarab aniqlanadi. Bir xillik yuqori (75% dan ko‘p),

o’rta (50—75%), past (50% gacha) bo‘lishi mumkin.

Asosiy poyaning qiyshiqligi — kuchli, payvand qilingan joydan

asosiy shoxlargacha to‘g‘ri chiziqdan chetlanishi 7—10 sm, o‘rtacha va kuchsiz — bu ko‘rsatkich 3 sm gacha va qiyshiqlik yo‘q bo‘lishi mumkin

Shoxlanish intensivligi — kuchli — 10 ta va ko‘p (jami kurtaklarning 40—50 foizi uyg‘ongan), o‘rtacha — 7—10 ta, kuchsiz —

2 -3 ta.

Kurtaklarning uyg‘onuvchanligi: kuchli — 30% dan ko‘p,

o ‘rtacha — 10—30%, kuchsiz — 10% ga yaqin.

Yon novdalarning og‘ish burchagi — (yuqoridagi 3 ta novda)

doimo tor burchak ostida asosiy novda bilan birga o‘sadi. Shuning

uchun ulardan keyingi novdalar e’tiborga olinadi: o‘tkir kam —

40°gacha, o‘tkir o‘rtacha — 40—60°, o‘tkir katta — 60—85°, to’g’ri — 85—95°, o'tmas — 95°dan ko‘p.

Novdalar uzunligi bir yillik novdalarda aniqlanib, quyidagicha

guruhlanadi:

uzun — 75 sm dan uzun;

o'rtacha — 45—75 sm;

kalta — 45 sm dan kam.

Qalinligi (novdaning o‘rta qismining diametri):

qalin — 4,1 mm dan ko‘p;

o‘rta, ingichka — 2,5 mm.

Novdaning o‘sish xarakteri:

to‘g‘ri;

tirsaksimon;

egilgan;

yoysimon.

Novdaning tuklanganligi — novda o‘rta qismining janubiy tomoni

artib ko‘rib aniqlanadi. Bunda agar rang o‘zgarsa, kuchli tuklangan hisoblanadi.

Bunda: rang intensivligi o'zgarsa, o‘rtacha tuklangan;

rang intensivligi kam o‘zgarsa, kam tuklangan;

rang intensivligi o‘zgarmasa, umuman tuklanmagan sanaladi.

Barg kattaligi ko‘z bilan chamalab aniqlanadi, ba’zan esa

o'lchanadi: juda katta, katta, o‘rtacha, mayda, juda mayda.

Barg shakli — barg uzunligining eniga nisbati bilan aniqlanadi.

Barglar: keng — barg uzunligi barg eniga teng yoki uzunroq,

lekin 1,5 martagacha yoki 1:0,9—1,45 yumaloq, keng tuxumsimon,

oval va h.k.

Uzunchoqroq — uzunligi enidan 1,5 marta katta (1:1,45—1,55)

uzunchoq ovalsimon, uzunchoq tuxumsimon va h.k.

Uzunchoq — 1:1,55 va ko‘proq uzun oval, uzunchoq tuxumsimon

va h.k.

Barg uchi — uzun, ingichka, cho‘zilgan, o‘rtacha, kalta.

Barg chetining qirrasi — barg plastinkasining o ‘rta qismida baholanib,

bu tekis, to ‘lqinsimon, tishsimon, arrasimon va h.k. bo‘lishi mumkin.

Barg qirralarining kattaligi — katta, o‘rtacha, mayda.

Bargning tomirlanishi boshqa navlar bilan taqqoslanib aniqlanadi:

katta, mayda, o‘rtacha.

Bargning tuklanishi ustki va ostki qismlarining kuchli, o‘rtacha,

kuchsiz tuklangan va tuklanmagan bo‘lishi mumkin.

Bargning yaltiroqligi — yaltiroq, yaltiramaydigan.

Barg yuzasining xarakteri — tekis yoki notekisligi bo‘yicha tekis, notekis, chuqursimon bo‘lishi mumkin.

Barg buralishi:

yo‘q;

kam 30 °gacha;

o‘rtacha 35—60°;

kuchli 65 °dan ko‘p.

Barg chetining to ‘lqinlanganligi: yo‘q;

bor (katta, kichik, o‘rta).

Barg plastinkasining holati — vertikal o‘sayotgan o‘rta novdadagi

bargning chiqish burchagi bilan aniqlanadi va:

o ‘tkir kam;

o ‘tkir o‘rtacha;

o ‘tkir katta, to ‘g‘ri;

kam o‘tmas (95—120 °);

o‘rtacha o‘tmas (120—150°),

katta o‘tmas (150—175 °) ko‘rsatkichlari bilan baholanadi.

Barg plastinkasining bukilganligi — yo‘q, kam (radius 20 sm

va ziyod), o ‘rta, kuchli (egilish radiusi 8—10 sm va kam).

Barg bandi:

juda uzun — barg plastinkasidan uzun;

uzun — barg plastinkasining 1 /2 qismi;

o ‘rta — 1/2 — 1/3 qismi;

kalta — 1/3 — 1/5 qismi;

juda kalta — 1/5 qismidan kam.

Qalinligi — olma va nok uchun:

qalin — diametri 1,6 mm;

o‘rta — 1 mm dan kam;

ingichka — 1 mm dan kam.

Tuklanganligi — yo‘q, kam, o'rtacha, kuchli.

Bargchalar miqdori: kam, o‘rta, ko‘p.

Kattaligi:

mayda (barg bandining 1/3 qismidan kam);

o‘rtacha;

uzun (barg bandining 1/2 qismidan ko‘p).

Shakli — lansetsimon, oval, qilichsimon, shoxlangan, tor

tuxumsimon vah.k.

Kurtaklar kattaligi (novdaning o‘rtasidan belgilanadi):

katta — kengligi deyarli novda diametriga teng;

mayda o‘rtacha — novda diametrining 1/2 qismiga teng.

Shakli — konussimon (tor, o‘rtacha, keng), yumaloq.

Kurtakning jipsligi novda bilan:

jips — kurtak butun uzunligi bo‘yicha novdaga yopishib turadi.

alohida — 30°,

o‘rtacha — 50—60°,

kuchli — 60°dan ko‘p.

Tuklanganligi — kuchli, o‘rtacha, kuchsiz, yo‘q.

Asosiy farqlovchi belgilar — yuqoridagilardan tashqari bir

nechta. Masalan, nokning ba’zi navlarida bitta bandda — 5—6 ta,

boshqalarida — 1—2 barg bo‘ladi.

Topshiriq: aprobatsiya belgilarini yozib, urug‘li, danakli meva

ekinlari misolida navlarning morfologik belgilarini yozish.

**Meva va rezavorlar yetishtirish umumiy hajmining eng katta ulushi Andijon viloyati hissasiga to‘g‘ri keldi**

**2020 yilning yanvar-sentyabr oylarida respublikada barcha toifadagi xo‘jaliklar tomonidan 2 mln tonna meva va rezavorlar yetishtirilgan bo‘lib, ushbu ko‘rsatkich 2019 yilning mos davriga nisbatan 3,9 foizni tashkil qildi.**

Davlat statistika qo‘mitasi [xabariga ko‘ra](https://stat.uz/uz/press-sluzhba/novosti-gks/10416-respublikada-2020-yilning-9-oyi-davomida-yetishtirilgan-meva-va-rezavorlar" \t "_blank), boshqa toifadagi xo‘jaliklar bilan taqqoslanganda, meva va rezavorlar yetishtirishning eng katta hajmi 1,2 mln tonna yoki umumiy yetishtirish hajmidan 61,3 foizi dehqon xo‘jaliklarida qayd etildi.

Joriy davrda o‘tgan yilning mos davriga nisbatan fermer xo‘jaliklarida 4,4 foiz, dehqon xo‘jaliklarida 1,6 foiz, qishloq xo‘jaligi faoliyatini amalga oshiruvchi tashkilotlarda 79,9 foiz o‘sish kuzatildi.

Meva va rezavorlar yetishtirish umumiy hajmining eng katta ulushi Andijon viloyati (20,2 foiz) hissasiga to‘g‘ri keldi. Shu bilan bir qatorda, Farg‘ona (14,0 foiz), Samarqand (13,9 foiz), Buxoro (10,4 foiz) va Namangan (9,0 foiz) viloyatlarida ham yuqori ko‘rsatkichlar qayd etildi.